Ճշմարտությունը Հարի Քվեբերտի գործի մասին (գիրք)

«Ճշմարտությունը Հարի Քվեբերտի գործի մասին» (), շվեյցարացի գրող Ջոել Դիկերի դետեկտիվ վեպը, որն առաջին անգամ հրատարակվել է 2012 թվականին՝ Շվեյցարիայում՝ ֆրանսերեն։ 2014 թվականին վեպը հրատարակվել է ԱՄՆ-ում։ «Ֆրանսիական ակադեմիայի մեծ մրցանակ վեպի համար» մրցանակակիր և «Լիցեյիստների Գոնկուրյան մրցանակի» դափնեկիր դառնալուց հետո վեպը դարձել է համաշխարհային բեսթսելլեր և թարգմանվել մոտ 33 լեզվով։ Գրքի բնօրինակ ֆրանսերեն տարբերակը վաճառվել է մոտ մեկ միլիոն օրինակով օրինակով, թարգմանված տարբերակը՝ մոտ երկու միլիոն օրինակով։

2017 թվականին վեպի հիման վրա նկարահանվել է մինի-սերիալ, որը թողարկվել է 2018 թվականի հոկտեմբերին։ 

2023 թվականին Սամվել Գասպարյանի թարգմանությամբ գիրքը Newmag հրատարակչությունում հրատարակվել է հայերեն, շնորհանդեսը տեղի է ունեցել նույն թվականի սեպտեմբերի 9-ին՝ «Ֆրանսիական գրքի փառատոն» միջոցառման ընթացքում։

Սյուժե 
15 տարեկան Նոլա Կելերգանը 1975 թվականի օգոստոսի 30-ին գնում է անտառ ու անհետանում։ 33 տարի հետո երիտասարդ գրող Մարկուս Գոլդմանն գնում է Ավրորա քաղաք, որպեսզի գրական քաջալերում ձեռք բերի ու հետ չմնա իր հրատարակչի սահմանած վերջնաժամկետից։ Մարկուս Գոլդմանը նաև ուզում է հանդիպել Ամերիկայի ամենահեղինակավոր գրողներից մեկին՝ իր ուսուցիչ Հարի Քվեբերտին, սակայն սենսացիոն իրադարձությունը խանգարում են Մարկուսի ծրագրերին։ Հարիին ներկայացվում է 15 ամյա աղջկան սպանելու մեղադրանք, քանի որ նրանց միջև սիրավեպ էր եղել։ Հարիին մեղադրելուց հետո Մարկուսը սկսում է իր քննությունը։ Հարիի գրական կարիերան և կյանքը փրկելու համար Մարկուսը պետք է պատասխանի երեք հարցի՝ ո՞վ է սպանել Նոլա Կելերգանին, ի՞նչ է կատարվել 1975 թվականին Ավրորայում, և ի՞նչ է պետք իսկական վեպ գրելու համար։ Մարկուսի հետաքննության արդյունքը դառնում է նրա հաջորդ գիրքը։

Ծանոթագրություններ

Արտաքին հղումներ 
Harry Quebert: The French thriller that has taken the world by storm
Dan Brown-trumping French bestseller due in English next year
International Best-Seller ‘The Truth About the Harry Quebert Affair’ Lands Big-Money U.S. Deal
2012 վեպեր
Ֆրանսերեն վեպեր
Շվեյցարիայի մշակույթ
2012 գրքեր
Գրական ստեղծագործություններ այբբենական կարգով
Շվեյցարական գրականություն
Ֆրանսերեն գրքեր
Վեպեր
21-րդ դարի գրականություն
Գրական ստեղծագործություններ
Newmag հրատարակչության գրքեր